recursal/SuperWikiNEXT-32B huggingface dataset:
**பாரிசு உடன்படிக்கை 1898**, 30 இயற்றுச்சட்டம். 1754,எசுப்பானியப் பேரரசு அமெரிக்க ஐக்கிய நாட்டிடம் கியூபாவின் கட்டுப்பாட்டை இழந்ததையும் புவேர்ட்டோ ரிக்கோ, எசுப்பானிய மேற்கிந்தியத் தீவுகளின் சில பகுதிகள், குவாம் தீவு மற்றும் பிலிப்பீன்சை அந்நாட்டிற்கு வழங்கியதையும் ஆவணப்படுத்துகின்ற 1898இல் ஏற்பட்ட உடன்படிக்கை ஆகும். பிலிப்பீன்சை அமெரிக்காவிற்கு மாற்றிக்கொள்ள எசுப்பானியப் பேரரசுக்கு ஐக்கிய அமெரிக்கா $20 மில்லியன் கொடுத்தது. எசுப்பானிய அமெரிக்கப் போரை முடிவுக்குக் கொண்டுவந்த இந்த உடன்படிக்கை திசம்பர் 10, 1898 அன்று கையெழுத்தானது. இந்த உடன்பாடு ஏப்ரல் 11, 1899 முதல் செயற்பாட்டிற்கு வந்தது.

இந்த உடன்படிக்கையை அடுத்து அமெரிக்காக்களிலும் பசிபிக் தீவுகளிலும் எசுப்பானியப் பேரரசின் ஆட்சி முடிவுற்றது; உலக வல்லமை நாடாக ஐக்கிய அமெரிக்காவின் காலம் துவங்கியது.

மேற்சான்றுகள்
-------------

1. ↑  Puerto Rico is spelled as "Porto Rico" in the Treaty of Paris. "Treaty of Peace Between the United States and Spain; December 10, 1898". யேல் பல்கலைக்கழகம். 2009. 2009-05-01 அன்று பார்க்கப்பட்டது.
2. ↑  Charles Henry Butler (1902). *The treaty making power of the United States*. The Banks Law Pub. Co.. பக். 441.. பார்த்த நாள்: 9 April 2011.

வெளியிணைப்புகள்
---------------

விக்கிமீடியா பொதுவகத்தில்,  
 ***Treaty of Paris, 1898***   
என்பதின் ஊடகங்கள் உள்ளன. 

* Law.yale.edu: Treaty of Peace Between the United States and Spain
* Msc.edu.ph: 1898 Treaty of Paris — *full text of the Treaty of Paris ending the Spanish American War*.
* Library of Congress Guide to the Spanish-American War
* PBS: Crucible of Empire: The Spanish-American War Senate Debate over Ratification of the Treaty of Paris
அமீபாவின் (*Entamoeba histolytica*) காப்புக் கூடு நிலை 
கடல் உயிரியான ஆர்த்தீமியாவின் காப்புக் கூடு (*Artemia salina*)
**நுண்ணுயிர் காப்புக்கூடு** (Microbial Cyst) என்பது நுண்ணுயிரிகள் ஓய்வெடுத்தல் அல்லது செயல்படா நிலையின் ஒரு கட்டமாகும். வழக்கமாக பாக்டீரியங்கள், ஓருயிர்ம உயிரினங்கள், அரிதாக முதுகெலும்பிலிகள் போன்ற உயிரினங்கள் சாதகமற்ற சுற்றுப்புற சூழ்நிலைகளில் இருந்து தங்களபு்ை பாதுகாத்துக்கொண்டு உயிர் வாழ இந்தக் காப்புக்கூடு உதவுகிறது. இந்நிகழ்வின் போது உயிரினத்தின் இயங்குநிலை முற்றிலும் நிறுத்தப்பட்டு உயிரணுக்களின் வளர்சிதைமாற்ற செயல்முறைகள் மெதுவாக குறைந்து, உணவூட்டம் மற்றும் இயக்கம் போன்ற அனைத்து செயல்களும் நிறுத்தப்படுகின்றன.

இக்காப்புக்கூடு உருவாக்கம் நுண்ணுயிரியை மற்றொரு இடத்திற்கோ அல்லது அதிக சாதகமான சூழலுக்கோ புறக்காரணிகள் மூலம் (காற்று, நீர்) எளிதில் எடுத்துச் செல்லப்படுகிறது. பின்னர் நுண்ணுயிரியின் வளர்ச்சிக்கும் உயிர்வாழ்தலுக்கும் சாதகமான சூழல் திரும்பியவுடன் அல்லது அச்சூழலை அடைந்தவுடன் காப்புக்கூடு உடைகிறது. இச்செயல்முறைக்கு காப்புக்கூடு நீக்கம் (excystation) என அழைக்கப்படுகிறது. பின்னர் நுண்ணுயிரி இயல்பான வாழ்க்கை முறைக்குத் திரும்புகிறது.

காரணிகள்
--------

சாதகமற்ற சூழ்நிலைகள் என்பன

* போதிய ஊட்டச்சத்து அல்லது பிராண வாயு இல்லாமை
* மிகக் கடுமையான வெப்பநிலை
* ஈரப்பதக் குறைவு மற்றும்
* நச்சு வேதியப் பொருட்கள்

இவை அனைத்தும் நுண்ணுயிரிகளின் வளர்ச்சிக்கு உதவாது. ஆகையால் காப்புக்கூடு உருவாவதை மேற்கண்ட காரணிகள் தூண்டுகின்றன.

பல்வேறு உயிரினங்களில் காப்புக்கூடு உருவாக்கம்
---------------------------------------------

### பாக்டீரியத்தில்

பாக்டீரியாவில் (உதாரணமாக, அசிட்டோபாக்டர் sp.), செல் சுவரில் ஏற்படும் மாற்றங்களால் காப்புக் கூடுருவாக்கம் ஏற்படுகிறது. அணுக்குழைமம் (சைட்டோபிளாசம்) சுருங்கி, செல் சுவர் தடிப்புருகிறது. பாக்டீரிய காப்புக்கூடுகள் அவற்றின் 
அகவித்தத்தம் (endospores) உருவாக்க விதம், சாதகமற்ற சூழலை தாங்கும் சக்தி போன்றவற்றிலிருந்து வேறுபடுகிறது.
அகவித்தமானது காப்புக்கூடுகளை விட அதிக எதிர்ப்புச் சக்தியைக் கொண்டுள்ளன.

மேற்கோள்கள்
-----------

1. ↑  Willey, Joanne; Sandman, Kathleen M.; Wood, Dorothy H. (2019). *Encystment and Excystment. Prescott's Microbiolgy Eleventh Edition.*. New York: McGraw-Hill Education. பக். 560.
2. ↑  Eugene W. Nester, Denise G. Anderson, C. Evans Roberts Jr. Nancy N. Pearsall, Martha T. Nester; *Microbiology: A Human Perspective*, 2004, Fourth Edition, ISBN 0-07-291924-8
உடலினுள் உள்ள அரத்தம் போன்ற நீர்மம் செல்லும் குழாய்களின் சுவர்களில் படிவுகள் ஏற்பட்டு தடை ஏற்பட்டாலோ அல்லது தடுப்பு ஏற்பட்டாலோ அதனைச் சரிசெய்து மீண்டும் நீர்மம் செல்லும்படி பொருத்தப்படும்**உறைகுழாய்** அல்லது **குடலை** எனப்படும் இசுடெண்டு (stent) எனப்படும் ஒரு உருப்படி
**உறைகுழாய்** (*stent*) என்பது உடலின் குழாய் ஒன்றினுள்ளே பொருத்தப்படும் குழாய். உடலில் அரத்தம் போன்ற நீர்மப்பொருள் ஓடும் குழாயில் ஏதேனும் காரணம்பற்றி குழாயின் உள் குறுக்களவு குறைந்தோ அல்லது அடைப்புற்றோ போனால் அங்கே சரியாக நீர்மம் தொடர்ந்து ஓடும்படி திறப்பு ஏற்படுத்தி அக்குழாய்க்குள் பொருத்தப்படும் மாழை (உலோகம்) அல்லது நெகிழிப்பொருளால் ஆன, சில நேரம் மருந்துபீசப்பட்ட, விரியக்கூடிய குழாயே **உறைகுழாய்** அல்லது **குடலை** எனப்படுகின்றது. எடுத்துக்காட்டாக, இது மாரடைப்பு போன்ற சிக்கல்கள் ஏற்படும்பொழுது, மருத்துவத்தில் அரத்தக்குழாய்க்குள் பொருத்தப்படும் ஒன்று.

8 மி.மீ குறுக்களவுள்ள **உறைகுழாய்** அல்லது **குடலை**
உடலின் குழாயின் சுவரில் படிவுகள் ஏற்பட்டு, நீர்மம் செல்ல தடை ஏற்படும்பொழுது, உறைகுழாய் பொருத்தப்பெற்று, சரியான நீர்மம் ஓடும் படிச்செய்யும் முறையக் காட்டுகின்றது

புற இணைப்புகள்
--------------

விக்கிமீடியா பொதுவகத்தில்,  
 ***Stents***   
என்பதின் ஊடகங்கள் உள்ளன. 



|  |  |
| --- | --- |
| Search Wiktionary | விக்சனரியில் ***stent*** என்னும் சொல்லைப் பார்க்கவும். |

* Coronary Stent
* Drug-Eluting Stents — Angioplasty.Org
* Cardiovascular and Interventional Radiological Society of Europe
* The Cardiovascular Forum பரணிடப்பட்டது 2019-02-17 at the வந்தவழி இயந்திரம்
* Stent for Life Initiative
**பரநிருபசிங்கம்** அல்லது **பரநிருபசிங்கன்** என யாழ்ப்பாண வரலாற்று நூல்களில் குறிப்பிடப்படுபவன், 1478 ஆம் ஆண்டு முதல் 1519 ஆம் ஆண்டுவரை யாழ்ப்பாண இராச்சியத்தின் மன்னனாக இருந்த ஆறாம் பரராசசேகரனின் மகன் ஆவான். பரராசேகரனின் மூன்று மனைவிகளுள், இரண்டாவது மனைவியாகிய வள்ளியம்மைக்குப் பிறந்தவன் இவன். பரராசசேகரனின் மூத்த மனைவிக்குப் பிறந்த இரண்டு ஆண் மக்களுள் ஒருவன் நஞ்சு கொடுக்கப்பட்டும், மற்றவன் வாளால் வெட்டப்பட்டும் இறந்துவிட பரநிருபசிங்கனே பட்டத்துக்கு உரியவனாக இருந்தான். எனினும், பரராசசேகரனின் மூன்றாம் மனைவியின் மகனான சங்கிலி, பரநிருபசிங்கனை ஏமாற்றி ஆட்சியைப் பிடித்ததாக வரலாற்று நூல்கள் கூறுகின்றன. 

  

18 ஆம் நூற்றாண்டின் பிற்பகுதியில் எழுதப்பட்ட யாழ்ப்பாணத்தின் வரலாறு கூறும் நூலான யாழ்ப்பாண வைபவ மாலையின் படி, பரநிருபசிங்கம் சிறந்த வீரனாகவும், மருத்துவத்தில் வல்லுனனாகவும் இருந்ததாகத் தெரிகிறது. கண்டியரசனின் மனைவிக்கு வயிற்றுவலி ஏற்பட்டு எவராலும் மாற்றமுடியாமல் போகவே, பரநிருபசிங்கன் கண்டிக்குச் சென்று அந் நோயைத் தீர்த்ததாக வைபவமாலை கூறும். பரநிருபசிங்கனின் தந்தை ஆறாம் பரராசசேகரன் ஆட்சியில் இருந்தபோது, பரநிருபசிங்கனுக்குக் கல்வியங்காடு, சண்டிருப்பாய், அராலி, அச்சுவேலி, உடுப்பிட்டி, கச்சாய், மல்லாகம் ஆகிய ஏழு கிராமங்களைச் சொந்தமாகக் கொடுத்து அதற்குச் செப்புப் பட்டயமும் எழுதிக் கொடுத்ததாகச் சொல்லப்படுகிறது. 

  

பரராசசேகரனின் மூத்த மனைவியின் மக்கள் இருவரும் இறந்துவிட பரநிருபசிங்கன் பட்டத்துக்கு உரியவன் ஆனான். ஆனால், பரராசசேகரனின் இளைய மனைவி அல்லது வைப்புப் பெண்ணின் மகனான சங்கிலி அரசாட்சியைக் கைப்பற்றிக் கொண்டான். முதலில் பரநிருபசிங்கத்துக்கும் தனக்கும் அரச வருமானத்தில் சரி பாதி எனவும், தான் அரசனாக இருப்பதாகவும், பரநிருபசிங்கம் மந்திரி எனவும் சங்கிலி வாக்களித்தானாயினும், படிப்படியாகத் தனது நிலையை வலுப்படுத்திக்கொண்டு பரநிருபசிங்கத்தை ஏமாற்றிவிட்டான். 

  

இதனால் பிற்காலத்தில் சங்கிலியைப் பதவியில் இருந்து இறக்கி யாழ்ப்பாண அரசைக் கைப்பற்றுவதற்காகப் பரநிருபசிங்கம், அக்காலத்தில் இப் பகுதியில் செல்வாக்குப் பெற்று வந்த போத்துக்கீசரின் உதவியை நாடினான். போத்துக்கீசரின் மதமான கத்தோலிக்க மதத்தையும் தழுவிக்கொண்டான். போத்துக்கீசரும் இவனுக்கு அரசுரிமையைப் பெற்றுத்தர வாக்களித்தனர் ஆயினும் அது ஒரு போதும் கைகூடவில்லை.
**பொறையாற்றுக் கிழான் நற்றேர்ப்பெரியன்** என்பவன் சோழ நாட்டிலுள்ள குறுநில மன்னனாவான். அழுந்தூர்வேள் திதியன் என்பவனின் காவல் மரத்தை அன்னி வெட்டியபோது அவ்வன்னிக்கு இப்பெரியன் துணை போனான். சங்க கால அரசன் பெரியன் பொறையாற்று கிழான் எனக் குறிப்பிடப்படுகிறான். இவன் சிறந்த கொடையாளி. பொறையாறு என்பது இவனது ஊர். இவன் புறந்தை என்னும் உரைத் தலைநகராகக் கொண்டு ஆண்டுவந்தான்.

வேங்கட நாட்டில் வாழ்ந்த புலவர் கல்லாடனார் இவனைக் கண்டு பரிசில் வேண்டிப் பாடித் தன் வறுமையைப் போக்கிக்கொண்டார்,.

பாட்டுப் பாடுபவர்களை இவன் தன் அன்பு வலைக்குள் திளைக்குமாறு செய்திருந்தான். 

ஒருகாலத்தில் வேங்கட மலைக்கு வடக்கிலிருந்த நல்ல நெல் விளையும் நிலத்தைக் கொண்ட கல்லாடம் என்னும் ஊரில் வாழ்ந்த கல்லாடனார் என்னும் புலவரின் குடும்பம் பசியால் வாடியபோது இந்த ஊர் பொறையாற்றுக்கு வந்து அரசன் பெரியன் கொடையால் தம் பசியைப் போக்கிக்கொண்டது.

இவனைப் பொருத்தமட்டில் பெரியன் என்னும் சொல் பெருமை மிக்க இவனது உள்ளத்தைக் குறிக்கும்.  

உருவத்தால் பெரியவனாக விளங்கிய (விஸ்வரூபம் எடுத்த) திருமாலின் பெயர்களில் ஒன்று ‘பெருமால்’ (பெருமாள்).   

இதன் பண்டைய தமிழ் வடிவமே பெரியன்.   

பெரியார் என்னும் சொல்லைப் போன்றது இது.

பெருமை அடைமொழியுடன் கூடிய ஒப்பிட்டு நோக்கத் தக்க சங்ககாலப் பெயர்கள்
பெருங்கோக்கிள்ளி
பெருங்கோப்பெண்டு
பெருங்கௌசிகனார்
பெருஞ்சாத்தன்
பெருஞ்சித்திரனார்
பெருஞ்சேரல் இரும்பொறை
பெருந்தலைச்சாத்தனார்

அடிக்குறிப்பு
-------------

1. ↑  நற்றிணை 131
2. ↑  நற்றிணை 180
3. ↑  அரியல் ஆர்கையர் உண்டு இனிது உவக்கும்  
வேங்கட வரைப்பின் வட புலம் பசித்தென,  
ஈங்கு வந்து இறுத்த என் இரும் பேர் ஒக்கல்  
தீர்கை விடுக்கும் - (கல்லாடனார் – புறம் 391)
4. ↑  அகம் 100
5. ↑  பாடுநர்த் தொடுத்த கைவண் கோமான் பரியுடை நற்றேர்ப் பெரியன் விரியிணர்ப் புன்னையங்கானல் புறந்தை முன்றுறை வம்ப நாரை இனன் ஒலித்து அன்ன - உலோச்சனார் பாடல் அகநானூறு 100
6. ↑  வேங்கட வைப்பின் வடபுலம் பசித்து என ஈங்கு வந்து இறுத்த என் இரும்பேர் ஒக்கல் தீர்கை விடுக்கும் பண்பு … முதுகுடி கல்லாடனார் பாடல் புறநானூறு 391 சிதைந்த நிலையில்
**பொறையாறு** சங்ககால ஊர்களில் ஒன்று. இக்காலத்தில் தரங்கம்பாடியை அடுத்து உள்ள பொறையாறு என்னும் ஊர்தான் அது. சங்ககாலத்தில் பெரியன் என்னும் பெயர் கொண்ட மன்னன் இங்கு இருந்துகொண்டு ஆண்டுவந்தான். இவன் சிறந்த கொடைவள்ளல். 

இவ்வூரில் குருகு இனக் கொக்குகள் மிகுதி. 

இந்த ஊர் நெல்வளம் மிக்கது. 

ஒருகாலத்தில் வேங்கட மலைக்கு வடக்கிலிருந்த நல்ல நெல் விளையும் நிலத்தைக் கொண்ட கல்லாடம் என்னும் ஊரில் வாழ்ந்த கல்லாடனார் என்னும் புலவரின் குடும்பம் பசியால் வாடியபோது இந்த ஊர் பொறையாற்றுக்கு வந்து அரசன் பெரியன் கொடையால் தம் பசியைப் போக்கிக்கொண்டது.

அடிக்குறிப்பு
-------------

1. ↑  தாழைச் சுறவு மருப்பு அன்ன முள் தோடு ஒசிய இறவு ஆர் இனக்குருகு இறை கொள இருக்கும் நறவு மகிழ் இருக்கை நற்றேர்ப் பெரியன் கட்கமழ் பொறையாறு அன்ன என் நற்றோள் - உலோச்சனார் பாடல் நற்றிணை 131
2. ↑  ததைந்த புனலின் செழுநகர் வரைப்பு … வேலி ஆயிரம் விளைக நின் வயலே - கல்லாடனார் பாடல் புறநானூறு 391 சிதைந்த நிலையில்
3. ↑  வேங்கட வைப்பின் வடபுலம் பசித்து என ஈங்கு வந்து இறுத்த என் இரும்பேர் ஒக்கல் தீர்கை விடுக்கும் பண்பு … முதுகுடி கல்லாடனார் பாடல் புறநானூறு 391 சிதைந்த நிலையில்
**காங்கிரசு சட்ட நூலகம்** என்பது, ஐக்கிய அமெரிக்க காங்கிரசின் சட்ட நூலகம் ஆகும். இந்த நூலகத்தில் அமெரிக்காவின் முழுமையான சட்ட ஆவணங்களும், உலகின் 240க்கு மேற்பட்ட பிற நாடுகளைச் சேர்ந்த தொகுதிகளும் உள்ளன. 1832 இல் நிறுவப்பட்ட இந்நூலகத்தின் 2.9 மில்லியன் தொகுதிகளுக்கு மேலுள்ள சேகரங்கள் தற்போது காங்கிரசு நூலகத்தின் யேம்சு மாடிசன் நினைவுக் கட்டிடத்தில் வைக்கப்பட்டுள்ளன. உலகின் மிகப் பெரிய சட்ட நூலகம் இதுவே.

வரலாறு
------

### தொடக்க ஆண்டுகள்

அரசாங்கம் பிலடெல்பியாவிலிருந்து புதிய நகரமான வாசிங்டன் டி. சி.க்கு மாறிய ஆண்டான 1800 ஆம் ஆண்டில் காங்கிரசு நூலகம் உருவானது. இந்த நூலகத்தின் தொடக்க சேகரங்களில் 20% சட்ட நூல்களாக இருந்தன. இவற்றுட் பெரும் பகுதி ஆங்கிலத்திலும், பன்னாட்டுச் சட்டங்களாகவும் இருந்தன.

இந்த முதல் காங்கிரசு நூலகம் 1814 இல் பிரித்தானியர் மாமன்றக் கட்டிடத்தை எரித்தபோது அழிந்துவிட்டது. இதற்குப் பதிலீடாக தாமசு செபர்சனின் நூலகம் 1815 இல் வாங்கப்பட்டது. இதில் ஐக்கிய இராச்சியத்தில் பதிப்பிக்கப்பட்ட 318 நூல்கள் உட்பட 475 நூல்கள் இருந்தன. இவற்றுள் வெர்ஜீனியா மாநிலச் சட்டங்களும், நீதிமன்றத் தீர்ப்புக்களும் அடங்கியிருந்தன. பிற மாநிலங்கள் தொடர்பான நூல்கள் மிகக் குறைவே. நூலகம் மத்திய அரசின் சட்டங்களினதும், உச்ச நீதிமன்றத் தீர்ப்புக்களினதும் பிரதிகளைப் பெற்றுக்கொள்ள முடிந்தாலும், மாநிலச் சட்டங்கள், மாநில நீதிமன்றத் தீர்ப்புக்கள் போன்றவற்ரைப் பெறுவது பல பத்தாண்டுகளுக்குப் பிரச்சினையாகவே இருந்தது.

மேற்கோள்கள்
-----------

1. ↑  "Annual Report of the Librarian of Congress for Fiscal Year 2012" (PDF). Library of Congress. 2013. ISSN 0083-1565. 16 March 2015 அன்று பார்க்கப்பட்டது.
2. ↑   "Library of Congress". *Encyclopedia of Library and Information Science* (2nd) **3**. (2003). CRC Press. 1593–1612. "The Law Library of Congress is the world's largest and most comprehensive law library."
**உறுப்பு நீக்கம்** (Amputation) என்பது அறுவைச் சிகிச்சை மூலமாகவோ அல்லது விபத்து, வன்முறையின் மூலமாகவோ உடல் உறுப்புக்கள் உடலில் இருந்து அகற்றப்படுவது ஆகும். ஒருவரை வலியிலிருந்தோ, அல்லது தீவிரமடைந்து வரும் நோயிலிருந்தோ பாதுகாப்பதற்காய் அறுவைச் சிகிச்சை மூலம் உறுப்புக்கள் அகற்றப்படுகின்றன. புற்றுநோய், இழைய அழுகல் (Gangrene) போன்ற நோய்கள் இருக்கும்போது, அல்லது ஒரு உடல் உறுப்பிற்கு நோய் பரவப் போகின்றது என்ற நிலையில் பாதுகாப்பிற்காக, இவ்வகையான உறுப்பு நீக்கம் செய்யப்படுகின்றது.

**பிறப்பில்பெறும் உறுப்பு நீக்கம்** (Congenital amuptation) என்பது ஒரு தனியான வகை உறுப்பு நீக்கமாகும். பனிக்குடப்பையினுள் முளைய விருத்தி நடைபெற்று வரும்போது, ஏதோ சில காரணங்களால், அங்குள்ள நார்ப்பொருட்களாலான பட்டிகளால், புதிதாக தோன்றியுள்ள சிறிய உறுப்புக்கள் இறுக்கப்பட்டு, குருதியோட்டம் தடைப்பட்டு, உறுப்புக்கள் உடலிலிருந்து விழுந்து விடும். எனவே பிறக்கும் குழந்தை குறிப்பிட்ட உறுப்பை இழந்தநிலையில் பிறக்கும்.

சில நாடுகளில் குற்றம் புரிந்தவர்களுக்குரிய தண்டனையாகவும் இவ்வகையான் உறுப்பு நீக்கம் செய்யப்படுகின்றது. பயங்கரவாதத்திலோ, அல்லது போரிலோ கூட இவ்வகையான உறுப்பு நீக்கம் ஒரு உத்தியாக மேற்கொள்ளப்படுகின்றது. போரில் பங்குபெற்ற பலர் இவ்வாறு உறுப்பு நீக்கத்திற்கு ஆட்பட்டவராய் இருப்பதனைக் காணலாம்.

சில கலாச்சார அல்லது சமய வழக்கங்களில் உடலில் சிறிய பாகங்கள் நீக்கப்படுவது ஒருவகையான சடங்காக மேற்கொள்ளப்படுகின்றது.

பல்லி, தட்டைப்புழு, விண்மீன் உயிரி போன்ற சில பாலூட்டிகள் அல்லாத உயிரினங்களில் சில குறிப்பிட்ட உறுப்புக்கள் இழக்கப்படும்போது, அவை மீண்டும் உருவாகக்கூடிய தன்மை இருக்கும். ஆனால் மனிதரில் அப்படியான விலங்குகளில் போன்று உறுப்புக்கள் மீள உருவாவதில்லை. செயற்கை உறுப்பு பொருத்தல் (Prosthesis) மூலம் இழந்த உறுப்பை பிரதியீடு செய்வதன் மூலமோ , அல்லது உறுப்பு மாற்றம் (Organ transplantation) சிகிச்சை மூலமாகவோ தமது நிலையை மீளப் பெற்றுக் கொள்ள முடியும்.
**காக்தோவிக்கு எண்குறிகள்** (*Kaktovik numerals*) அல்லது **காக்தோவிக்கு இனுப்பியாக்கு எண்குறிகள்** (*Kaktovik Iñupiaq numerals* என்பது அலாசுக்காவின் இனுப்பியாத் மொழியின் அடி-20 எண்குறிகள் ஆகும். **இனூத்** மொழி மற்ற எசுக்கிமோ மொழிகளைப் போலவும் கெல்டிக், மாயா மொழிகளைப் போலவும், அடிமானமாக 20 ஐப் பயன்படுத்தி, இருபதின்ம எண்குறி முறைமையைக் கடைப்பிடிக்கிறது. இனூத் எண்ணுதலில் மேலும் 5, 10, 15 ஆகிய துணை அடிமானங்களும் உண்டு. 20 ஐ அடிமானமாக்க் கொண்ட எண்குறிமுறைமையைக் குறிக்க அரபு எண்குறி முறைமை உதவாததால், காக்தோவிக் அலாசுக்கா மாணவர்கள் காக்தோவிக இனூபியாக் எண்குறி முறைமையை உருவாக்கினர். எனவே இது அல்லாசுக்கா இனூபியாத் மொழியில் பரவியதோடு, இனூபியாத் மொழியின் திசைமொழிகளைப் பேசுவோரிடமும் பரவத் தொடங்கியுள்ளது.

இந்த எண்குறி முறைமை இனூத் மொழியில் எண்ணுதலுக்குப் புத்துயிர்ப்பு ஊட்டியது. பள்ளிகளில் முன்பிருந்த பதின்ம முறைக்கு மாற்றாக அமையலானது.

இங்குள்ள படிமம் 0 முதல் 19 வரையான காக்தோவிக்கு எண்களைக் காட்டுகிறது. பெரிய எண்கள் இந்த சிறிய எண்களைக் கொண்டு இடஞ்சார் குறியீட்டில் காட்டபடுகிறது: இருபது என்ற எண் ஒன்று, சுழியம் (𝋁𝋀), என்றும் நாற்பது என்ற எண் இரண்டும் ஒரு சுழியமும் (𝋂𝋀), நானூறு எண் ஒன்றும் இரண்டு சுழியங்களாகவும் (𝋁𝋀𝋀), எண்ணூறு இரண்டும் இரண்டு சுழியங்களுமாகக் (𝋂𝋀𝋀) குறிக்கப்படுகின்றன.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 𝋀 | 𝋁 | 𝋂 | 𝋃 | 𝋄 | 𝋅 | 𝋆 | 𝋇 | 𝋈 | 𝋉 | 𝋊 | 𝋋 | 𝋌 | 𝋍 | 𝋎 | 𝋏 | 𝋐 | 𝋑 | 𝋒 | 𝋓 |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |

சார்ந்த பேச்சு வடிவங்கள் பின்வருமாறு:

|  |  |  |  |  |
| --- | --- | --- | --- | --- |
| 0 | 1 | 2 | 3 | 4 |
|  | atausiq | malġuk | piŋasut | sisamat |
| 5 | 6 | 7 | 8 | 9 |
| tallimat | itchaksrat | tallimat malġuk | tallimat piŋasut | quliŋuġutaiḷaq |
| 10 | 11 | 12 | 13 | 14 |
| qulit | qulit atausiq | qulit malġuk | qulit piŋasut | akimiaġutaiḷaq |
| 15 | 16 | 17 | 18 | 19 |
| akimiaq | akimiaq atausiq | akimiaq malġuk | akimiaq piŋasut | iñuiññaŋŋutaiḷaq |
| 20 |
| iñuiññaq |

(பத்தில் இருந்து கழித்து 9 உருவாக்கப்படுவது போலவே 20 எனும் *iñuiññaq* இலிருந்து கழித்து 19 உருவாக்கப்படுகிறது. காண்க, இனுபியாத் மொழி.)

கிரீன்லாந்தின் இனூத் மொழியில்:

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
| Ataaseq | Marluk | Pingasut | Sisamat | Tallimat | Arfinillit | Arfineq-marluk | Arfineq-pingasut |
| 9 | 10 | 11 | 12 | 13 | 14 | 15 | 16 |
| Qulaaluat, Qulingiluat,Arfineq-sisamat | Qulit | Isikkanillit,Aqqanillit | Isikkaneq-marluk,Aqqaneq-marluk |

(கிரின்லாந்து வட்டாரத்தைப் பொறுத்து எண்கள் மாறும். மேலும் குரல்உரப்பு மாற்றத்தைப் பொறுத்து எண்களும் மாறும். )

ஒருங்குறி
---------

| இனூத் எண்குறிகள் |
| --- |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+1D2Cx | 𝋀 | 𝋁 | 𝋂 | 𝋃 | 𝋄 | 𝋅 | 𝋆 | 𝋇 | 𝋈 | 𝋉 | 𝋊 | 𝋋 | 𝋌 | 𝋍 | 𝋎 | 𝋏 |
| U+1D2Dx | 𝋐 | 𝋑 | 𝋒 | 𝋓 |

வெளி இணைப்பு
------------

* இலவச காக்டோவிக் எழுத்துரு, பார்ட்லியை அடிப்படையாகக் கொண்டது (1997)

மேற்கோள்கள்
-----------

1. ↑  Edna Ahgeak MacLean (2012) *Iñupiatun Uqaluit Taniktun Sivunniuġutiŋit: North Slope Iñupiaq to English Dictionary*
2. 1 2
**தேசிய விலங்கு நல நிறுவனம்** (*National Institute of Animal Welfare*) என்பது இந்திய அரசின் ​​சுற்றுச்சூழல் மற்றும் வனத்துறை அமைச்சகத்தின் நிர்வாக கட்டுப்பாட்டின் கீழ் செயல்படும் துணை நிறுவனமாகும். 1999 ஜனவரி 16 ஆம் தேதி சமூக நீதி மற்றும் அதிகாரமளித்தல் அமைச்சின் செயலாளரின் தலைமையில் நடைபெற்ற நிதி நிலைக் குழுவின் முடிவின்படி பல்லப்கரில் (அரியானா) தேசிய விலங்கு நல நிறுவனம் நிறுவ முடிவு செய்யப்பட்டது. இதனடிப்படையில் இந்நிறுவனம் அரியானாவின் பல்லப்கார்ப் நகரில் அமைந்துள்ளது. இந்நிறுவனத்திற்காகக் கிராம பஞ்சாயத்து நிலம் கையகப்படுத்தப்பட்டது. அரியானா மாநிலத்தின் பரீதாபாத் மாவட்டத்தில் இந்நிறுவனத்தினை நிறுவ மாவட்ட காதி மற்றும் பரிதாபத்தின் கிராம தொழில் அலுவலர் நரேஷ் கடியான் பங்கு முக்கியமானது.

வரலாறு
------

16 ஜனவரி 1999 அன்று நடைபெற்ற நிதி நிலைக் குழுவின் கூட்டத்தில் இந்த நிறுவனத்தை நிறுவுவதற்கான முடிவு எடுக்கப்பட்டது. தேசிய விலங்குகள் நல நிறுவனத்திற்கான கல்வி மற்றும் பயிற்சித் திட்டங்களை மேற்கொள்ளக் கல்வி ஆலோசகர்கள் இந்தியா லிமிடெட் (எட்.சி.ஐ.எல்)க்குச் செயல்படுத்தும் பணியைச் சுற்றுச்சூழல் மற்றும் வனத்துறை அமைச்சகம் ஒப்படைத்துள்ளது.

குறிக்கோள்கள்
-------------

* தேசிய விலங்கு நல நிறுவனம், விலங்கு நலத்துறையில் ஓர் உச்ச அமைப்பாகக் கருதப்படுகிறது. இதன் பரந்த ஆணை ஆராய்ச்சி, கல்வி மற்றும் பொது நலன்களின் மூலம் விலங்கு நலனை மேம்படுத்த வேண்டியதன் அவசியத்தை உள்ளடக்கியது.
* விலங்குகளைக் கொடுமைப் படுத்துவதைத் தடுக்கும் சட்டம், 1960இல் குறிப்பிடப்பட்டுள்ளபடி, சட்டரீதியான தேவைகளைப் பூர்த்தி செய்வதற்கான சூழலை உருவாக்குவதே இதன் நோக்கம்.
* விலங்கு மேலாண்மை, நடத்தை மற்றும் நெறிமுறைகள் உள்ளிட்ட விலங்கு நலன் தொடர்பான பல்வேறு பிரிவுகளில் பயிற்சி மற்றும் கல்வியை வழங்குகிறது.

வளாகம்
------

தேசிய விலங்கு நல நிறுவனம் 8-ஏக்கர் பரப்பில் அரியானாவின் பல்லப்கார்ப் பகுதியில் அமைந்துள்ளது.

மேற்கோள்கள்
-----------

1. ↑  TNN, "Govt trust for animal welfare soon", *Times of India*, 14 August 2002.
2. 1 2 3  National Institute of Animal Welfare (a subordinate office of Ministry of Environment & Forests, Government of India) பரணிடப்பட்டது 2016-10-20 at the வந்தவழி இயந்திரம், Ministry of Environment and Forests, retrieved 1 August 2013 (pdf)
3. 1 2  Division: National Institute of Animal Welfare (NIAW), Ministry of Environment & Forests, Government of India, updated 31 July 2013, retrieved 1 August 2013.
**பொறுமைக் கல்** (*The Patience Stone*) இது 2012 ஆம் ஆண்டு வெளிவந்த பிரெஞ்சு-ஆப்கானிஸ்தான் போர் முனை பற்றிய பாரசீக மொழித் திரைப்படம் ஆகும். இதன் இயக்குனர் ஆடிப் அகீம் ஆவார். இதே பெயர்கொண்ட புதினத்தில் இருந்து இந்தக் கதை எடுக்கப்பட்டுத் திரைப்படமாகத் தயாரிக்கப்பட்டுள்ளது. இப்படத்தில் பிரபல ஈரானிய நடிகை கலிபிர்ட் பிரகனி என்பவர் நடித்துள்ளார். 85வது அகாதமி விழாவில் சிறந்த வெளிநாட்டு மொழித் திரைப்படத்திற்கான விருதிற்குப் பரிந்துரைக்கப்பட்டது. இப்படத்தில் நடித்த கலிபிர்ட் பிரகனி 39வது சீசர் விருதுகள் விழாவில் சிறந்த எதிர்காலமுள்ள நடிகைக்கான விருதுவிற்கு பரிந்துரைக்கப்பட்டார்.

கதை
---

ஆப்கானித்தானில் போர் நடந்துவரும் வேளையில் ஓர் ஊரில் உணர்வற்ற நிலையில் படுத்திருக்கும் வயதான தன் கணவனைப் பாதுகாத்து காத்துவருகிறாள் கதாநாயகி. எப்படியும் தன் கணவனை உயிர்ப்பிக்கும் முயற்சியில் போராடுகிறாள் அவள். 
ஒரு நாள் வெளியில் நடப்பது, தன் மனக்கவலைகள் அனைத்தையும் உணர்வற்ற நிலையில் படுத்திருக்கும் தன் கணவனிடம் சொல்லத் துவங்குகிறாள். அவற்றில் தன் குழந்தைப்பருவம், அவளின் தவிப்பு, தனது விரக்தி, அவளுடைய தனிமை, அவளின் கனவுகள், அவளின் ஆசைகள் அனைத்தையும் பேசுகிறாள். அவளின் 10 வருட திருமண வாழ்க்கையைப் பற்றியும் இன்னமும் அவனுக்காகப் போராடுவேன் என்றும் கூறுகிறாள்.

பாரசீக புராணங்களில் ஒரு மாயக்கல்லின் முன்னால் தனது துயரங்களைச் சொல்லுவதுபோல் இவள் தன் கணவனிடம் சொல்கிறாள். தன் கணவன் உயிர் பெற்று திரும்பிவருவதற்காகப் போராடுகிறாள். ஆனால் அவளின் விதி ஒரு போர்வீரனின் உருவில் விளையாடுகிறது. அவளது கணவனின் எதிரிலேயே அவளை இளம்வயது போர்வீரன் உடல் உறவு கொள்கிறான்.

புது உறவில் உட்பட்டாலும் தன் கணவனிடம் தற்போது உள்ள நிகழ்வுகளையும் சொல்லுகிறாள், அப்போது நினைவு திரும்பிய கணவன் அவளைக் கொலைசெய்ய முற்படுகிறான். ராணுவவீரனைக் கொல்ல எடுத்த கத்தியால் கல்லாகப் படுத்திருந்து பின் உயிர்பெற்றெழுந்த தன் கணவனையே கொன்றுவிடுகிறாள்.

மேற்கோள்கள்
-----------

1. ↑  "Oscars: The Patience Stone chosen to be the Afghan entry!". *Le Pacte*. Archived from the original on 28 அக்டோபர் 2012.. பார்த்த நாள்: 30 September 2012.
2. ↑  "Berenice Bejo, Lea Seydoux, Roman Polanski Among France's Cesar Awards Nominees". *Hollywood Reporter*. 1 February 2014 அன்று பார்க்கப்பட்டது.

வெளி இணைப்புகள்
---------------

* Official site at Sony Pictures Classics
* இணையதள திரைப்பட தரவுத்தளத்தில் *The Patience Stone*
* பாக்சு ஆபிசு மோசோவில் *The Patience Stone*
* அழுகிய தக்காளிகள் தளத்தில் *The Patience Stone*
* மெடாகிரிடிக்கில் *The Patience Stone*
இந்திய கடற்கரை பகுதிகளில் அமைந்துள்ள துறைமுகங்களை பெரும் துறைமுகங்கள் மற்றும் சிறிய துறைமுகங்கள் என்று இரண்டு பெரும்பிரிவுகளாக பிரிக்கலாம். இவற்றில் தமிழகத்தின் கடற்கரை பகுதியில் மூன்று பெரும் துறைமுகங்களும் 21 சிறிய துறைமுகங்களும் உள்ளன. இவைதவிர 2 துறைமுகங்கள் அமைப்பதற்கு அரசு பரிசீலித்து வருகிறது. மாநிலத்தில் உள்ள 21 சிறிய துறைமுகங்களில் அரசு ஏற்று நடத்தும் 7 துறைமுகங்கள் தவிர தனியாரால் நடத்தப்படும் 14 துறைமுகங்களும் அடங்கும்.

அரசாங்க துறைமுகங்கள் அமைந்துள்ள இடங்கள்,
----------------------------------------

1. சென்னைத் துறைமுகம் - சென்னைகடலூர்
2. எண்ணூர் துறைமுகம் - சென்னை
3. நாகப்பட்டினம் துறைமுகம் - நாகப்பட்டினம்
4. வ. உ. சிதம்பரனார் துறைமுகம் - தூத்துக்குடி
5. ராமேஸ்வரம்
6. வாலிநோக்கம்
7. கன்னியாகுமரி
8. குளச்சல்

தனியார் ஏற்றும் நடத்தும் துறைமுகங்கள்
-------------------------------------

1. காட்டுப்பள்ளி
2. எண்ணூர் சிறு துறைமுகம்
3. முகையூர்
4. திருச்சோபுரம்
5. சிலம்பிமங்கலம் கப்பல்கட்டும்தளம்
6. பரங்கிபேட்டை
7. பி.ஒய்-03 எண்ணெய் நிலையம்
8. காவேரி (நிலக்கரியை கையாள்வதற்காக பூம்புகார் அருகே நாகப்பட்டினம் மாவட்டத்தில் ஏற்படுத்தப்பட்டது)
9. வணகிரி
10. திருக்கடையூர்
11. திருக்குவளை
12. புன்னக்காயல்
13. மணப்பாடு
14. கூடங்குளம்

கட்டுமானப் பணிகள் நடைபெற்றுகொண்டிருக்கும் துறைமுகங்கள்
------------------------------------------------------

* பனையூர்
* உடன்குடி
தமிழகப் பள்ளிகளில் மதிப்பெண்ணுக்கு பதிலாக அறிமுகப்படுத்தப்பட்டுள்ள முறையே **தரப்படுத்தல் மதிப்பீட்டு முறை** (கிரேடு முறை) எனப்படும். 2012-13 கல்வியாண்டு முதல் தமிழகம் முழுவதும் எட்டாம் வகுப்பு வரை தரப்படுத்தல் மதிப்பீட்டு முறை அறிமுகப்படுத்தப்பட்டுள்ளது. 2013-14 கல்வியாண்டு முதல் 9, 10 வகுப்புகளிலும் இந்த தரப்படுத்தல் முறை கிரேடு முறை அமலுக்கு வரவுள்ளது. இதற்கான ஆணையை தமிழக அரசு பிரப்பித்துள்ளது.

மூன்று பருவங்கள்
----------------

ஒரு கல்வியாண்டை மூன்று பருவங்களாகப் பிரித்தும் அரசு உத்தரவிட்டுள்ளது. முப்பருவ முறையும் 2012-13 கல்வியாண்டில் இருந்து அனைத்துப் பள்ளிகளிலும் அமல்படுத்தப்பட வேண்டும் என்றும் தெரிவிக்கப்பட்டுள்ளது.

#### முதல் பருவம்

சூன் முதல் செப்டம்பர் வரை

#### இரண்டாம் பருவம்

அக்டோபர் முதல் டிசம்பர் வரை 

#### மூன்றாம் பருவம்

சனவரி முதல் ஏப்ரல் வரை

மதிப்பீடுகள்
------------

மதிப்பீடுகள் உடனடி மதிப்பீடு, பருவ மதிப்பீடு என இரண்டு மதிப்பீடுகள் அறிமுகப்படுத்தப்படும் ஒவ்வொரு பருவத்துக்கும் உடனடி மதிப்பீட்டுக்கு 40 மதிப்பெண்ணும், பருவ இறுதியில் மதிப்பீட்டுக்கு 60 மதிப்பெண்ணும் வழங்கப்படும். 

பருவ இறுதியில் நடைபெறும் தேர்வில் 55 முதல் 60 மதிப்பெண்கள் எடுக்கும் மாணவர்களுக்கு ஏ1 கிரேடு அளிக்கப்பட்டு 10 புள்ளிகள் வழங்கப்படும். இதுபோல் 49-54 (ஏ2), 43-48 (பி1), 37-42 (பி2), 31-36 (சி1), 25-30 (சி2) என்ற வரிசையில் கிரேடு அளிக்கப்பட்டு, புள்ளிகள் வழங்கப்படும். இதில், 12 மதிப்பெண்களுக்கு கீழே எடுத்திருந்தால் (இ2) கிரேடு மட்டும் வழங்கப்படும். புள்ளிகள் அளிக்கப்படாது. இதே முறை, பருவம் முழுவதும் நடைபெறும் வகுப்பறை தேர்வுகளுக்கும் பின்பற்றப்படும்.

வகுப்பறை தேர்வு மற்றும் பருவ இறுதி தேர்வு இரண்டையும் சேர்த்து மொத்த மதிப்பெண் 100 என நிர்ணயித்து, அதன் அடிப்படையில் கிரேடு வழங்கப்படும். இதுபோன்று, ஒவ்வொரு பருவத்துக்கும் தேர்வு நடத்தப்பட்டு, கிரேடு வழங்கப்படும்.

இதில் ஏ கிரேடு எடுத்தால் மிக மிக சிறந்த மாணவன், (பி) கிரேடு மிக சிறந்த மாணவன், (சி) கிரேடு சிறந்த மாணவன், (டி) கிரேடு திருப்திகரம், (இ) கிரேடு திருப்தி இல்லை. இன்னும் சிறப்பாக படிக்க வேண்டும் என நிர்ணயிக்கப்படும். ஒரு பருவத்தில் படிக்கும் பாடங்களை அடுத்த பருவத்தில் படிக்க தேவையில்லை
**பூவன்குறிச்சி** (*Poovankurichi*) என்பது திருநெல்வேலி மாவட்டம், அம்பாசமுத்திரம் வட்டத்தில் உள்ள ஒரு பண்டைய குக்கிராமம் ஆகும். பூவன் என்பதன் பொருள் *காற்று*, குறிச்சி என்பதன் பொருள் *மலை மற்றும் மலை அருகே அமைந்துள்ள இடங்கள்*. பொதிகை மலையைப் புகைப்படம் எடுத்து ஒரு சிறந்த இடம். பூவன்குறிச்சி, *கருணை ஆற்றுக் (கடநா நதி )* கரையில் அமைந்துள்ளது. கருணை ஆறு ஆண்டு முழுவதும் பாயும் ஒரு *வற்றாத ஜீவ நதி*.[] பூவன்குறிச்சியை ஒரு கால்வாய், மூன்று ஏரிகள், மலைகள் மற்றும் குன்றுகள் சூழ்கின்றன. 

பூவன்குறிச்சி

புவியியல் தகவல்
---------------

பூவன்குறிச்சியில் உள்ள வர்ணம் பூசப்பட்ட சிலை
இவ்வூரின் அமைவிடம் 8°45'35"N 77°22'56"E ஆகும். கடல் மட்டத்தில் இருந்து இவ்வூர் சராசரியாக 90 மீட்டர் (293 அடி) உயரத்தில் இருக்கின்றது. கிராமத்தை காகயன் நல்லூர், கோவன் குளம், ஆம்பூர், மற்றும் தாட்டன் பட்டி போன்ற பல கிராமங்கள் மற்றும் குக்கிராமங்கள் சூழ்கின்றன. திருநெல்வேலி நகரத்தில் இருந்து 50கி. மீ மேற்கில் அமைந்துள்ளது. மேற்கு தொடர்ச்சி மலைக்கு மிக அருகில் அமைந்துள்ளது.இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.

பூவன்குறிச்சி ஏரியில் பொதிகை மலையின் பிரதிபலிப்பு

போக்குவரத்து தகவல்
------------------

பூவன்குறிச்சிக்கு அருகில் உள்ள ரயில் நிலையம் ஆம்பூர். இவ்வூரின் முக்கிய போக்குவரத்துகள் ரயில் மற்றும் பேருந்து.

தொழில்
------

பண்டைய காலத்தில் இக்கிராமத்தின் முக்கிய தொழில் நெசவு மற்றும் விவசாயம் ஆகும். ஆனால் இப்போது விவசாயம் மட்டுமே முக்கிய தொழிலாக உள்ளது.

வரலாறு
------

பூவன்குறிச்சி இரண்டு ஆயிரம் ஆண்டுகளுக்கு முன்பு தோன்றியது.[] பூவன்குறிச்சி தோன்றிய காலத்தில் இருந்து ஒரே பெயரைக் கொண்ட ஒரு சிற்றூர் என்பது ஒரு சிறப்பு ஆகும்.[] 1950ல் முதுமக்கள் தாழி கண்டு எடுக்கப்பட்டது.[]

பூவன்குறிச்சி அருகில் உள்ள சுற்றுலாத் தளங்கள்
---------------------------------------------

பூவன்குறிச்சி பல சுற்றுலாத் தளங்களின் இடையே அமைந்துள்ளது.

* 5.5 கிலோமீட்டர் தொலைவில் சிவசைலம் கோவில்
* 8.5 கிலோமீட்டர் தொலைவில் பாபநாசம் (திருநெல்வேலி)
* 10 கிலோமீட்டர் தொலைவில் கடனாநதி (கருணை ஆறு)அணை
* 11 கிலோமீட்டர் தொலைவில் அகத்தியர் நீர்வீழ்ச்சி
* 21 கிலோமீட்டர் தொலைவில் முண்டன்துரை மற்றும் கலக்காடு புலிகள் சரணாலயம்
* 23 கிலோமீட்டர் தொலைவில் பாணதீர்த்தம் நீர்வீழ்ச்சி
* 25 கிலோமீட்டர் தொலைவில் மணிமுத்தாறு அணை
* 27 கிலோமீட்டர் தொலைவில் மணிமுத்தாறு நீர்வீழ்ச்சி
* 35 கிலோமீட்டர் தொலைவில் தென்காசி
* 38 கிலோமீட்டர் தொலைவில் குற்றாலம்
* 40 கிலோமீட்டர் தொலைவில் செங்கோட்டை (நகரம்)
* 41 கிலோமீட்டர் தொலைவில் மாஞ்சோலை
* 43 கிலோமீட்டர் தொலைவில் திருநெல்வேலி நெல்லையப்பர் கோயில்
* 112 கிலோமீட்டர் தொலைவில் திருச்செந்தூர் சுப்பிரமணியசுவாமி கோயில்

மேற்கோள்கள்
-----------

விக்கிமீடியா பொதுவகத்தில்,  
 ***பூவன்குறிச்சி***   
என்பதின் ஊடகங்கள் உள்ளன. 


1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
காக்சின் இடைவிடாது ஓடும் கடிகார வரைபடம்
காக்சின் மாடக்கடிகாரச் சுருள் சுற்று இயக்கி
**காக்சின் மாடக்கடிகாரம்** (*Cox's timepiece*) என்பது 17660 ல் சேம்சு காக்சு (James Cox) உருவாக்கிய கடிகாரமாகும். சான் சோசப் மெர்லின் (John Joseph Merlin) உடன் இணைந்து இதனை உருவாக்கினார். இவர்கள் இருவரும் இணைந்து இயந்திர மனிதனை உருவாக்கும் முயற்சியிலும் ஈடுபட்டனர். காக்சு இடைவிடாது ஓடக் கூடியக் கருவியை வடிவமைத்தார். பாதரச காற்றழுத்தமானியைக் கொண்டு வளிமண்டல அழுத்த மாறுபாட்டைப் பயன்படுத்தி இக்கருவியை இயக்கினார். லண்டன் நகரிலுள்ள விக்டோரியா மற்றும் ஆல்பர்ட் அருங்காட்சியகத்தில் இன்றளவும் இயங்காத நிலையில் இக் கடிகாரம் பாதுகாக்கப்பட்டு வருகிறது.

வடிவமைப்பு மற்றும் வரலாறு
-------------------------

இக்கடிகாரம்,மற்ற இயக்கமுறை கடிகாரங்களைப் போலவே வடிவமைக்கப்பட்டுள்ளது. புவி வளிமண்டல அழுத்தத்தில் ஏற்படும் மாற்றத்தைக் கொண்டு ஆற்றலை உருவாக்கி அதன் மூலம் இயங்கும் வகையில் வடிவமைக்கப்பட்டுள்ளது. உருளை வடிவ கொள்கலனுன் முதன்மைக்கம்பிச் சுருள் இருக்குமாறு அமைக்கப்பட்டுள்ளது. இக்கடிகாரம் இடைவிடாது இயங்கும் வகையில் வடிவமைக்கப்பட்டாலும், இதன் இயங்கு சுருள் தேவைக்கு மேல் சுற்றப்படாமலிருக்க தேவையான பாதுகாப்பு அமைப்புகளையும் கொண்டுள்ளது. ஃபோர்டின் பாதரச காற்றழுத்தமானியே இக் ககாரத்தின் முதன்மை இயக்கியாகும். இந்தக் காற்றழுத்தமானி 68 கிலோகிராம் எடையும் 5 லிட்டர் பாதரசத்தையும் கொண்டுள்ளது.

மேலும் பார்க்க
--------------

* பெவர்லி கடிகாரம்
* அட்டமாசு கடிகாரம்

மேற்கோள்கள்
-----------

1. ↑  Ord-Hume, Arthur W. J. G. (1977). *Perpetual Motion: The History of an Obsession*. New York: St. Martin's Press. பன்னாட்டுத் தரப்புத்தக எண்:0-312-60131-X. . , p. 118 (கூகுள் புத்தகங்களில் *online copy*)
2. ↑  Bruton, Eric (1979). *The History of Clocks and Watches*. New York: Rizzoli International Publications. பன்னாட்டுத் தரப்புத்தக எண்:0-8478-0261-2. .

வெளியிணைப்புகள்
---------------

### இதழ்கள்

* William Nicholson, "*Concerning those perpetual motions which are produced in machines by the rise and fall of the barometer or thermometrical variations in the dimensions of bodies*". Philosophical Journal.
* William Nicholson, Philosophical Journal, vol I, 1799, p375

### புத்தகங்கள்

* Arthur W. J. G. Ord-Hume: *Perpetual Motion: The History of an Obsession*. Adventures Unlimited Press 2006, ISBN 1-931882-51-7, pp. 110–124 (கூகுள் புத்தகங்களில் *online copy*)
* Arthur W. J. G. Ord-hume, "*Clockwork Music*", Allen & Unwin, London 1973.
* John Joseph Merlin, "*The Ingenious Mechanick*". The Greater London Council, The Iveagh Bequest, Kenwood, Hampstead Lane, London, © 1985.
* Christoph Ransmayr, "Cox oder der Lauf der Zeit". Fischer, Frankfurt am Main 2016.

### வானொலி

* "{{{title}}}". John H. Lienhard. *The Engines of Our Ingenuity*. NPR. KUHF-FM Houston. 1991. No. 527. Transcript.
* "{{{title}}}". John H. Lienhard. *The Engines of Our Ingenuity*. NPR. KUHF-FM Houston. 1991. No. 630. Transcript.
தமிழகத்தில் மேலைப் பழங்கற்கால ஆயுதங்கள்
**தமிழகத்தில் மேலைப் பழங்கற்காலம்** கி.மு. 20,000 முதல் கி.மு. 10,000 வரை நிலைத்திருந்தது. தமிழகத்தில் கீழைப் பழங்கற்காலம், மத்திய பழங்கற்காலம் செழித்திருந்த அளவு மேலைப் பழங்கற்காலம் வளரவில்லை என்றாலும் செங்கற்பட்டு குடியம் குகையில் இவைக் காணப்படுகின்றன. ஆனால் மற்ற தென்னிந்திய பகுதிகளில் காணப்படும் அளவுக்கு சிறப்பியல்புகளை கொண்டிருக்கவில்லை. தமிழகத்தில் வாழ்ந்த இக்கால மனிதர்கள் ஒரே கல்லில் பல சமாந்தரமான பக்கங்களையுடைய சிறிய நீள்சதுரங்கள் வரும் அயுதங்களை அமைக்க கற்றுக்கொண்டார்கள். இவை வட தென்னிந்தியா மற்றும் ஐரோப்பாவில் கிடைக்கும் அளவு செழித்திருக்கவில்லை என்றிருந்தாலும் இதில் மேலாய்வுகள் செய்யப்பட வேண்டியுளது. அதுவரைக்கும் தமிழகத்தில் கீழைப் பழங்கற்காலம் தொடர்ந்து இடைக்கற்காலம் திடீரென முளைத்ததாகவே ஆராய்ச்சியாளர்கள் கொண்டிருப்பர்.

மேற்கோள்கள்
-----------

1. 1 2  Sankalia HD (1974). *Pre- and Proto-History of India and pakistan*. Poona University.
2. ↑  Blade and Burin and Late Stone Age Industries around Renigunta (1970). *Chittor District In Indian Antiquary*. பக். pp 106 - 128.
**காங்கிரசு சனநாயகப் பேரவை** (*Congress Jananayaka Peravai*, ஆங்கிலம்:*Congress Democratic Front*) இந்தியாவின், தமிழ்நாட்டில் செயல்பட்ட ஒரு அரசியல் கட்சியாகும். இக்கட்சியை ப. சிதம்பரம் 2001 ஆம் ஆண்டு நிறுவினார். 1996 ஆம் ஆண்டு நடந்த சட்டமன்றத் தேர்தலில், அதிமுக - காங்கிரசு கூட்டணியை எதிர்த்து, தமிழ்நாடு மாநில காங்கிரசு தலைவர்களான ஜி. கே. மூப்பனார் அவரது நண்பர் ப. சிதம்பரம் ஆகியோர் இணைந்து தமிழ் மாநில காங்கிரசு என்ற கட்சியை உருவாக்கினார்கள். பின்பு அவ்வாண்டு நடந்த தமிழக சட்டமன்ற தேர்தலில் திமுகவுடன் தமாகா கூட்டணி ஆதரவுடன் பெரும்பாலான இடங்களில் வெற்றி பெற்றது. ஆனால் அடுத்து நடந்த 2001 ஆம் ஆண்டு சட்டமன்றத் தேர்தலில், தமிழ் மாநில காங்கிரசு - அதிமுகவுடன் கூட்டணி வைத்து கொண்டதால், அதிலிருந்து விலகிய முன்னாள் மத்திய நிதியமைச்சர் ப. சிதம்பரம், **காங்கிரசு சனநாயக பேரவை** என்ற கட்சியை 2001 ஆம் ஆண்டு தொடங்கினார். பின் அவ்வாண்டு நடைபெற்ற சட்டமன்றத் தேர்தலில் எதிர்கட்சியான திமுக அங்கம் வகித்திருந்த பாரதிய ஜனதா கட்சியின் தலைமையிலான தேஜகூ கூட்டணியில் இடம் பெற்று இருந்தது.

2004 ஆம் ஆண்டு நடந்த மக்களவைத் தேர்தலில், ப. சிதம்பரம், சிவகங்கை தொகுதியிலிருந்து, இந்திய தேசிய காங்கிரசு வேட்பாளராக போட்டியிட்டு, 4,00,393 வாக்குகள் (60,01%) பெற்று வெற்றி பெற்றார்.

நவம்பர் 25, 2004 அன்று இக்கட்சியானது, இந்திய தேசிய காங்கிரசுடன் இணைந்தது. இந்த இணைப்பு குறித்த விவாதங்கள், நீண்ட காலமாக நடந்தன. ஆனால் இந்த இணைப்பை, தமிழக காங்கிரசு தலைமையால் எதிர்க்கப்பட்டது. இறுதியில் இந்த இணைப்பு தேசிய காங்கிரசு தலைமையால் நிகழ்த்தப்பட்டது.

மேற்கோள்கள்
-----------

1. ↑  "காங்கிரசில் இணைகிறது ப.சியின் காங். ஜனநாயக பேரவை". ஒன்இந்தியா தமிழ் (சூன் 5, 2004)
2. ↑  "ப.சிதம்பரத்தின் அரசியல் எழுச்சியும், கடந்து வந்த பாதையும்". News18 (ஆகத்து 22, 2019)
3. ↑  "CJP merges with Congress". The Hindu. 2004-11-26. 2013-07-20 அன்று மூலம் பரணிடப்பட்டது. 2013-07-20 அன்று பார்க்கப்பட்டது. Unknown parameter `|=` ignored (உதவி)
கோயம்புத்தூர் மாவட்டம் பூண்டி, எனும் ஊரிலிருக்கும் வெள்ளியங்கிரி மலைத் தொடரில் ஏழாவது மலையின் உச்சியில் உள்ள குகையில்தான் சிவபெருமான் திருக்காட்சி அருள்கிறார் இங்கு ஆண்டி சுனையில் நீராடுவது ஒரு முக்கிய நிகழ்வாகும். பெரும்பாலும் கோடை காலங்களில் இரவுப் பொழுதுகளிலேயே மலை ஏறி இறங்குகின்றனர். கையில் மூங்கில் கழிகள் உதவியுடன் ஏறுகிறார்கள்.

அடிவாரக் கோயில்
---------------

மலையடிவாரத்தில் வெள்ளியங்கிரி ஆண்டவர், அம்மன் செளந்திர நாயகி கடவுளர்கள் உள்ளனர். இவருடன் விநாயகர், முருகன் என பிற கடவுள்களும் உள்ளனர்.

சிறப்பு
-------

பிருதிவி, அப்பு, தேயு, வாயு, ஆகாயம் என்ற ஐம்பூதங்களுக்கு உரிய திருத்தலங்கள் வெவ்வேறாக உள்ளன. ஆனால் வெள்ளியங்கிரி திருத்தலம் ஒன்றே பஞ்சபூதத்தலமாகவும், பஞ்சமுகக் கிரிகளைத் தன்னுள் அடக்கியதாகவும் காட்சியளிக்கிறது. இங்குப் பெருமான் பஞ்சலிங்கேஸ்வரராகவும், இறைவி மனோன்மணி என்ற பார்வதியாகவும் இருக்கின்றார்கள். கிரிமலையில் உள்ள குகை ஆண்டான் குகை சிவ ரூபமான கிரியின் குகை எனப்படுகிறது. இக்குகையின் முன்புறம் பிருதிவி, அப்பு லிங்கங்களும், குகைகளும், தேயு, வாயு, ஆகாய லிங்கங்களும் உள்ளன. சிவபெருமான், உமையவளின் விருப்பதற்கிணங்க, வெள்ளியங்கிரி மூலஸ்தானத்தில் உள்ள வெள்ளியம்பலத்தில் நடனமாடி அருள் புரிந்தார் என்பர்.

பயண வசதி
--------

கோவை காந்திபுரம் பேருந்து நிலையத்திலிருந்து, மலை அடிவாரமான பூண்டி என்னும் ஊருக்கு பேருந்து வசதியுள்ளது.

மேலும் பார்க்க
--------------

வெள்ளியங்கிரி மலை

மேற்கோள்கள்
-----------

1. ↑  ஆ.செல்லப்பா, உமையவள் உகந்த முக்கண்ணன் நடனம்,குமுதம் ஜோதிடம், 5.3.2004

வெளி இணைப்புகள்
---------------

* தென் கைலாயம் வெள்ளியங்கிரி ஆண்டவர் மலை கோவில்
* அருள்மிகு வெள்ளிங்கிரி ஆண்டவர் திருக்கோயில் தினமலர்
**காங்கேசன்துறை நடேசுவராக் கல்லூரி** இலங்கையின் வடக்கு மாகாணத்தில் யாழ்ப்பாண மாவட்டத்தில் காங்கேசன்துறையில் உள்ள நடேஸ்வராக் கல்லூரி வீதியில் அமைந்துள்ள ஒரு பாடசாலை ஆகும். யாழ்ப்பாணத்தில் மிகவும் புகழ் பெற்ற பாடசாலையாக இது திகழ்ந்தது. குரு வீதிக்கு வடக்குப் பக்கமாகவும் சந்தை வீதிக்குத் தெற்குப் பக்கமாகவும், காங்கேசன்துறை வீதிக்கு அருகாமையிலும் இக்கல்லூரி அமைந்திருந்தது. ஈழப்போர் காரணமாக இப் பகுதி உயர் பாதுகாப்பு வலயத்திற்குள் வந்ததால் இக்கல்லூரி மாணவர்களின் பாதுகாப்புக் கருதித் தெற்கு நோக்கி இடம் பெயரவேண்டிய சூழ்நிலை ஏற்பட்டது. *நேர்மை நெறி நில்* என்பது கல்லூரி வாசகம் ஆகும்.

தொடக்கத்தில் தமிழ்க் கலவன் பாடசாலையாக இயங்கியது. இது பாலர் பிரிவு தொடக்கம் உயர்தர வகுப்புகள் வரை கொண்டுள்ளது.

நடேஸ்வராக் கல்லூரி வீதிக்கு வடக்குப் பக்கத்தில் கனிட்ட பாடசாலையும், தெற்குப் பக்கத்தில் உயர்தரப் பாடசாலையும் அமைந்துள்ளன. காங்கேசன்துறை நகரத்தைச் சேர்ந்த மாணவர்கள் மட்டுமல்ல, கிழக்கே கீரிமலை, போயிட்டி, மேற்கே மயிலிட்டி, பலாலி, தெற்கே மாவிட்டபுரம், கட்டுவன், குரும்பசிட்டி போன்ற பகுதிகளில் இருந்தும் பல மணவர்கள் இங்கே வந்து கல்வி கற்கின்றனர்.

இலங்கை அரசு இப்பாடசாலையைப் பொறுப்பேற்கும்வரை தம்பிப்பிள்ளை, மாவிட்டபுரத்தைச் சேர்ந்த சிவஞானம் ஆகியோர் தொடக்கத்தில் இக்கல்லூரியின் முகாமையாளர்களாகப் பணியாற்றினர்.

சின்னத்தம்பி, இடையாற்று மங்களம் சுப்ரமணிய ஐயர், இடையாற்று மங்களம் சூடாமணி ஐயர், கந்தசாமி, மார்க்கண்டு, கிருஷ்ணபிள்ளை, சிவப்பிரகாசம், சோமசுந்தரம் போன்றோர் உயர்நிலைப் பாடசாலையில் அதிபர்களாகப் பணியாற்றினர். கனிட்ட பாடசாலையில் அக்காலத்தில் சபாபதிப்பிள்ளை, சிதம்பரப்பிள்ளை, கந்தையா, திருநாவுக்கரசு, மு.அ. குருநாதபிள்ளை ஆகியோர் அதிபர்களாக இருந்தார்கள்.
**மோகன் குமார் மங்கலம் விளையாட்டரங்கம்** *(Mohan Kumar Mangalam Stadium)* இந்தியாவின் சார்கண்டு மாநிலத்திலுள்ள பொக்காரோ எஃகு நகரில் அமைந்துள்ளது. அரங்கம் நகரத்தின் மையப்பகுதியிலுள்ள பிரிவு 4 பகுதியில் அமைந்துள்ளது. இந்த அரங்கத்தை பொகாரோ எஃகு தொழிற்சாலை நிர்வகிக்கிறது நகரத்தில் பல்வேறு விளையாட்டு நிகழ்வுகளையும் இத்தொழிற்சாலை நடத்துகிறது. முக்கிய பிரமுகர்களுக்கான இருக்கை வசதிகளுடன் விளையாட்டு அரங்கில் 30,000 நபர்கள் அமர்ந்து பார்க்கும் வசதி இங்கு செய்யப்பட்டுள்ளது. தேசிய மற்றும் மாநில கால்பந்து கூட்டமைப்பு போட்டிகள் இங்கு நடைபெறுகின்றன. தடகள போட்டிகள் நடத்துவதற்கான தடங்களும் இங்குள்ளன. சார்கண்டு கால்பந்து கழகம் 1-கூட்டிணைவு 2 ஆம் நிலை தொழில்முறை கால்பந்து போட்டிகளை இங்கு நடத்தி வருகிறது.

இந்திய எஃகு ஆணைய கால்பந்து அகாதமியின் தலைமையிடம் மோகன் குமார் மங்கலம் விளையாட்டரங்கமாகும். இந்த அகாதமியின் மாணவர்கள் அணி மூன்று சுப்ராட்டோ கோப்பைகளை வென்றுள்ளார்கள்.

மேற்கோள்கள்
-----------

1. ↑  "Bokaro Attractions | Bokaro Place of interest". Travel.sulekha.com. 2011-08-12. 11 January 2016 அன்று மூலம் பரணிடப்பட்டது. 4 February 2013 அன்று பார்க்கப்பட்டது.
2. ↑  "Mohan Kumar Mangalam Stadium , Bokaro". 18 நவம்பர் 2015 அன்று மூலம் பரணிடப்பட்டது. 4 February 2013 அன்று பார்க்கப்பட்டது.
3. ↑  Soccer camp to sieve future Messis
**காக்கை விடு தூது** என்று பொதுவாக அறியப்படும் நூல் தூது சிற்றிலக்கிய வடிவில் அமைந்த ஒருநூல். க. வெள்ளைவாரணனார் எழுதிய இந்நூல் 1939-ஆம் ஆண்டு இயற்றப்பட்டது. இந்நூலின் 1987-ஆம் ஆண்டுப் பதிப்பில் இந்நூலுக்குச் "சென்னை மாநில முதலமைச்சர் ச. இராசகோபாலாச்சாரியாரிடத்து வெண்கோழியுய்த்த காக்கை விடு தூது" என்னும் நீண்ட பெயர் காணப்படுகிறது. ஆசிரியர் இந்நூலைப் பாந்தளூர் வெண்கோழியார் என்னும் பெயரில் வெளியிட்டுள்ளார்.

வரலாற்றுப் பின்னணி
------------------

இந்தியா ஆங்கிலேயரிடமிருந்து விடுதலை பெறுவதற்கு முன்னர்ச் சென்னை மாகாணத்துக்கு இடம்பெற்ற தேர்தலில் காங்கிரசுக் கட்சி வெற்றி பெற்று ஆட்சி அமைத்தது. இராசாசி என அழைக்கப்பட்ட ச. இராசகோபாலாச்சாரியார் முதலமைச்சர் ஆனார். அக்காலத்தில் சென்னை மாகாணத்தில், உயர்நிலைப் பள்ளிகளில் ஆங்கிலம் பயிற்று மொழியாக இருந்தது. தமிழ் மொழி கட்டாய பாடமாகப் பயிற்றப்படவில்லை. ஆனால் இராசாசி இந்தியைக் கட்டாய பாடம் ஆக்கினார். தமிழ்த் தலைவர்களும், தமிழறிஞர்களும் இதற்குக் கடும் எதிர்ப்புத் தெரிவித்தும் அரசாங்கம் தனது திட்டத்தைக் கைவிடவில்லை. இந்தச் சூழலிலேயே இந்நூல் எழுதப்பட்டது. முதலில் இது, தமிழ்ப் பொழில், விடுதலை, திராவிடநாடு போன்ற பத்திரிகைகளில் வெளியானது. இதன் இரண்டாவது பதிப்பு 1987-ஆம் ஆண்டில் வெளியானது.

குறிப்புகள்
-----------

1. ↑  வெள்ளைவாரணன், க. 1987.
2. ↑  வெள்ளைவாரணன், க. 1987. பதிப்புரை.

உசாத்துணைகள்
------------

* வெள்ளைவாரணன், க. காக்கை விடு தூது, சிவகாமி பதிப்பகம், அண்ணாமலை நகர், 1987.

இவற்றையும் பார்க்கவும்
----------------------

* தூது சிற்றிலக்கியம்

வெளியிணைப்புகள்
---------------

* காக்கை விடு தூது 1987-ஆம் ஆண்டுப் பதிப்பு
**ஏஞ்செலா லீ டக்வர்த்** ( angela lee duckworth 1970) அமெரிக்கப் பெண் கல்வியாளர், உளவியலாளர் மற்றும் அறிவியல் நூலாசிரியர் ஆவார். பென்சில்வேனியா பல்கலைக்கழகத்தில், கிறிஸ்தோபர் எச் பிரௌனி உளவியல் பிரிவில் பேராசிரியராக இருந்து வருகிறார். மேலும் கேரக்டர் லேப் என்ற நிறுவனத்தின் முதன்மைச் செயல் அதிகாரியாக உள்ளார்.

வாழ்க்கைக்குறிப்புகள்
---------------------

மேலாண்மை ஆலோசகர் அலுவலைக் கைவிட்டு நியூயார்க்கு நகரில், ஒரு பொதுப் பள்ளியில் ஏழாம் வகுப்பு மாணவர்களுக்குக் கணிதம் கற்பிக்கும் வேலையை மேற்கொண்டார். கடின உழைப்பு என்பது வெற்றிக்கு மிகவும் இன்றியமையாதது என்பதை தமது பட்டறிவினால் உணர்ந்தார்.

ஆர்வர்ட் பள்ளியில் நரம்பு உயிரியல் படித்துப் பட்டம் பெற்றார். பின்னர் ஆக்சுபோர்டு பல்கலைக்கழகத்தில் நரம்பியல் படிப்பில் முது அறிவியல் பட்டம் பெற்றார்.

பென்சில்வேனியா பல்கலைக்கழகத்தில் உளவியல் படிப்பில் ஆய்வுகள் செய்து முனைவர் பட்டம் பெற்றார். அதே பல்கலைக் கழகத்தில் பேராசிரியராக இருக்கிறார். மெக்கார்தர் மதிப்புறு உறுப்பினர் என்னும் தகுதியை 2013 இல் பெற்றார்.
**கிரிட்: தி பவர் ஆப் பாசன் அண்ட் பர்சீவரன்ஸ்** என்ற நூலை எழுதி வெளியிட்டார்.இந்த நூல் 2016 இல் வெளியாகி 
பல ஆயிரக்கணக்கான படிகள் விற்பனை ஆனது. மிகப் பெரிய வெற்றியை அடைவதற்குத் திறமை மட்டும் இருந்தால் போதாது; தணியாத ஊக்கமும், இடைவிடாத முயற்சியும் தேவை என்பதை இந்த நூலில் விரிவாகச் சொல்லியிருக்கிறார்.

பெற்ற சிறப்புகள்
----------------

கே. ஐ. பி. பி. வழங்கும் **பியாண்ட் இசட் விருது** இவருக்கு அளிக்கப்பட்டது.
டெட் (மாநாடு)  இணைய தளப்  பேச்சைப் பல்லாயிரக்கான பார்வையாளர்கள் பார்த்துள்ளார்கள்.

மேற்கோள்
--------

1. ↑
2. ↑  "Angela Duckworth". MacArthur Foundation. 2013-09-25. 2013-11-07 அன்று பார்க்கப்பட்டது. Age: 43
3. ↑
**விடுதலைப்புலிகள்** என்பது தமிழீழ விடுதலைப் புலிகளின் அதிகாரபூர்வப் பத்திரிகையாகும்.

ஆரம்பம்
-------

இப் பத்திரிகை 1984இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்களால் தமிழ்நாட்டில் ஆரம்பித்து வைக்கப் பட்டது. பன்னிரண்டு பத்திரிகைகள் தமிழ்நாட்டில் இருந்து வெளியாகின. அன்ரன் பாலசிங்கம் அவர்கள் பத்திரிகையின் மேற்பார்வையாளராகச் செயற்பட்டார்.

இடைநிறுத்தம்
------------

1986இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்கள் தமிழநாட்டிலிருந்து வெளியேறி தமிழீழத்துக்கு வந்ததும் 'விடுதலைப்புலிகள்' பத்திரிகை அச்சாவது நின்று போனது. அதைத் தொடர்ந்து நடைபெற்ற இந்திய – புலிகள் போர்க்காலத்திலும் பத்திரிகை வெளிவரவில்லை.

மீண்டும் ஆரம்பம்
----------------

1990 இல் இந்திய இராணுவம் ஈழத்தை விட்டு வெளியேறியதைத் தொடர்ந்து 1990, பெப்ரவரி மாதத்தில் தமிழீழ விடுதலைப்புலிகளின் தலைவர் வேலுப்பிள்ளை பிரபாகரன் அவர்கள் மீண்டும் இப் பத்திரிகையை ஆரம்பிக்கும் படி ஆணையிட்டிருந்தார். அதைத் தொடர்ந்து விடுதலைப்புலிகள் பத்திரிகையின் 13வது ஏடு 1990, ஏப்ரல் 15 இல் தமிழீழத்தில் வெளியானது.

செயற்பாடு
---------

வெளி இணைப்புகள்
---------------

* நூலகத்தில் சில பத்திரிகைகள்
* விடுதலைப்புலிகள் பத்திரிகை தொகுப்பு 1 இலிருந்து 138 வரை பரணிடப்பட்டது 2020-10-22 at the வந்தவழி இயந்திரம்

மேற்கோள்கள்
-----------

1. ↑  ‘விடுதலைப்புலிகள்’ பத்திரிகையும் ‘தேசத்தின் குரல்’ அன்ரன் பாலசிங்கமும்…
2. ↑  விடுதலைப்புலிகள் பத்திரிகை – இதழ் 134
மனிதர்கள் உடலில் உள்ள அடினைலைல் சைக்லேஸ் வகை 1 **நொதிக்கு** ஏடீசிஒய்1 **(*ADCY1*) மரபணு என்ற குறியீடு வழங்கப்பட்டுள்ளது .**

இந்த மரபணு மூளையில் உள்ள அடினைலைல் சைக்லேஸ் ஒரு மரபணு வடிவவகை என்று வகைப்படுத்தப்பட்டுள்ளது. மூளை உருவாக்கத்தை வகைப்படுத்தும் முறையில் இதே போன்ற ஒரு புரதம் எலிகளின் உடலில் இருப்பது கண்டறியப்பட்டது.

செயல்பாடு
---------

ஏடீசிஒய் 1 என்பது கால்மோடுலின் உணர் அடினைலைல் சைக்லேஸ் ஆகும். மத்திய நரம்பு மண்டல செயல்பாடுகளை ஒழுங்குமுறைப்படுத்தும் அடிப்படைச் செயல்பாட்டில் தொடர்பு பெற்றுள்ளது. குறிப்பாக, நினைவக கையகப்படுத்தல் மற்றும் கற்றல் ஆகியவற்றில் இது பெரும் பங்கு வகிக்கிறது, பீட்டா மற்றும் காமா போன்ற சிக்கலான
துணை அலகுகளின் செயல்குறைப்பியாக ஜி புரதம் செயல்படுகிறது.

குறிப்புகள்
-----------

1. ↑  "Cloning, chromosomal mapping, and expression of human fetal brain type I adenylyl cyclase". *Genomics* **16** (2): 473–8. May 1993. doi:10.1006/geno.1993.1213. பப்மெட்:8314585.
2. ↑  "Entrez Gene: ADCY1 adenylyl cyclase 1 (brain)".
3. ↑  "Gene Cards: ADCY1 Gene". 2012-12-30 அன்று பார்க்கப்பட்டது.

வெளி இணைப்புகள்
---------------

* Human வார்ப்புரு:UCSC gene infoUCSC Genome Browserவார்ப்புரு:UCSC gene info
*கினாத்தனோடன் இசுப்பெசியோசசு*
*நோக்கிரட்டீசு டக்டோர்*
*செலெனீ வோமெர்*
**பாரை** *(Trevally) என்பது* *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். கடல் மீன்களான இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றில் வாழ்கின்றன. இக் குடும்பத்தைச் சேர்ந்த பல இனங்கள் வேகமாக நீந்தவல்லவை. இவை பவளப் பாறைத் திட்டுகளிலோ அல்லது திறந்த கடல் பகுதிகளிலோ வேறு உயிரினங்களைப் பிடித்து உணவாகக் கொள்கின்றன. இவற்றுட் சில, கடல் தளத்தைத் தோண்டி அங்குள்ள முதுகெலும்பிலிகளைப் பிடித்து உண்கின்றன.

இக் குடும்பத்தைச் சேர்ந்த மிகப் பெரிய மீனினமான *காராங்சு இக்னோபிலிசு* *(Caranx ignobilis)* 1.7 மீட்டர்கள் நீளம் வரை வளர்கின்றன. இக் குடும்பத்தின் பெரும்பாலான இனங்கள் 25 - 100 சதம மீட்டர்கள் வரையே வளர்கின்றன.

வகைப்பாடு
---------

இக் குடும்பத்தில் 30 பேரினங்களில் அடங்கிய 151 இனங்கள் உள்ளன. இம் முப்பது பேரினங்களின் பட்டியல் வருமாறு:

*அலெக்டிசு* *(Alectis)*  

*அலெப்பீசு* *(Alepes)*  

*அட்ரோப்பசு* *(Atropus)*  

*அத்துலீ* *(Atule)*  

*கம்போகிரமா* *(Campogramma)*  

*கராங்கோய்டீசு* *(Carangoides)*  

*கராங்க்சு* *(Caranx)*  

*குளோரோசுக்கொம்பிரசு* *(Chloroscombrus)*  

*டெக்காடெரசு* *(Decapterus)*  

*எலாகட்டிசு* *(Elagatis)*  

*கினாத்தனோடன்* *(Gnathanodon)*  

*எமிக்கிராங்சு* *(Hemicaranx)*  

*லிச்சியா* *(Lichia)*  

*மெகலாசுப்பிசு* *(Megalaspis)*  

*நோக்கிரேட்டீசு* *(Naucrates)*  

*ஆலிகோப்லைட்டீசு* *(Oligoplites)*  

*பந்தோலபசு* *(Pantolabus)*  

*பரசுத்திரோமட்டேயசு* *(Parastromateus)*  

*பரோனா* *(Parona)*  

*சியுடோகாரங்சு* *(Pseudocaranx)*  

*இசுக்கோம்பரோய்டீசு* *(Scomberoides)*  

*செலார்* *(Selar)*  

*செலாரோய்டீசு* *(Selaroides)*  

*செலீனீ* *(Selene)*  

*செரியோலா* *(Seriola)*  

*செரியோலினா* *(Seriolina)*  

*டிரக்கினோட்டசு* *(Trachinotus)*  

*டிரக்குரசு* *(Trachurus)*  

*உலுவா* *(Ulua)*  

*உராசுப்பிசு* *(Uraspis)*

சில பாரை இன மீன்களின் பட்டியல்:

* *Alectis indica,* சாய்சதுரப்பாரை
* *Atropus atropos*, கூனிப்பாரை
* *Atule mate*, வரிப்பாரை
* *Alepes kleinii,* தங்கப்பாரை
* *Carangoides gymnostethus*, கட்டாம்பாரை
* *Carangoides malabaricus*, மஞ்சப்பாரை
* *Caranx ignobilis* பெரும்பாரை
* *Caranx sexfasciatus*, ஊசிப்பாரை
* *Gnathanodon speciosus,* புள்ளிப்பாரை
* *Oligoplites saurus*, கட்டாப்பாரை

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------
**மோகனூர் காந்தமலை பாலசுப்ரமணியசுவாமி கோயில்** தமிழ்நாட்டில் நாமக்கல் மாவட்டம், மோகனூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் காந்தமலை பாலசுப்ரமணிய சுவாமி சன்னதியும், விநாயகர், கால பைரவர், சண்டீகேசுவரர், நவகிரகம் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. [[தை மாதம்]] முக்கிய திருவிழா நடைபெறுகிறது. பங்குனி மாதம் திருவிழா நடைபெறுகிறது. [[தை மாதம்]] தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஏதுவணி** அல்லது **ஏது அணி** செய்யுளில் கூறப்படும் கருத்து நிகழ்வதற்கான காரணத்தைச் சிறப்பாக எடுத்துச்சொல்ல ஆசிரியர்கள் கையாண்ட அணியாகும். "ஏது" என்பதற்கு காரணம் எனப்பொருள் உண்டு.

குறிப்பு
--------

*"யாதென் திறத்தினும் இதனின் இது விளைந்ததென்*
**றேதுவிதந்(து) உரைப்ப(து) ஏது ; அதுதான்**
'*காரக ஞாபகம் எனவிரு திறப்படும்."* என்கிறது தண்டியலங்காரம் 57-ம் பாடல்.

விளக்கம்
--------

ஏதேனும் ஒரு பொருளின் திறத்தைக் கூறும்போது இதனால்தான் இது நிகழ்ந்தது என்ற காரணத்தைச் சிறப்பித்து எடுத்துச் சொல்வது ஏது அணி ஆகும் என்று முதல் இரு அடிகளிலும், இதன் வகைகள் காரக ஏது மற்றும் ஞாபக ஏது என்றும் உரைத்திற்று.

அணியின் வகைகள்
--------------

இவ்வணி இரு வகைப்படும் என தண்டியலங்காரம் 57-ஆம் பாடலின் கடைசி வரி குறிப்பிடுகின்றது.

1. காரகவேது அணி
2. ஞாபகவேது அணி

காரகவேது அணியின் வகைகள்
-----------------------

*முதல்வனும் பொருளும் கருமமும் கருவியும்*
*ஏற்பது நீக்கமும் எனஇவை காரகம்."* என்கிறது தண்டியலங்காரம் 57-ஆம் பாடல்.
இதன் பொருளானது, காரகவேது அணி 8 வகைப்படும். அவையாவன:

1. முதல்வன் ஏற்பது (நன்மை பயத்தல்)
2. முதல்வன் நீக்கம் (அழிக்க வருதல்)
3. பொருள் ஏற்பது (நன்மை பயத்தல்)
4. பொருள் நீக்கம் (அழிக்க வருதல்)
5. கருமம் ஏற்பது (நன்மை பயத்தல்)
6. கருமம் நீக்கம் (அழிக்க வருதல்)
7. கருவி ஏற்பது (நன்மை பயத்தல்)
8. கருவி நீக்கம் (அழிக்க வருதல்)

எடுத்துக்காட்டு
---------------

*துப்பார்க்குத் துப்பாய துப்பாக்கித் துப்பார்க்குத்*
*துப்பாய தூஉம் மழை.* (12-வது திருக்குறள், அறத்துப்பால், பாயிரவியல், வான்சிறப்பு)  

  

உணவிற்கு வழிவகுக்கும் மழையே உணவாகவும் (குடிக்க நீர்) ஆகிறது என்பது பொருள். இங்கு மழை ஒரு பொருளாகவும், கரும ஏதுவாகவும், கருவியாகவும் இருப்பதனைக்காண இயல்கிறது.

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |